GiliGold/VAD_KnessetCorpus huggingface dataset:
פרץ סגל: אבל לא מדובר על מרשם האוכלוסין, הוא צריך לפני כן לקבל את מעמדו לפי חוק השבות.
פרץ סגל: הוא לא יוכל לבוא למרשם האוכלוסין לפני שהוכיח את זכותו לפי חוק השבות.
פרץ סגל: אם יוכיח את זכותו לפי חוק השבות – בוודאי שיוכל אחר-כך להירשם כיהודי לפי חוק מרשם האוכלוסין, כך שהקושי הוא לא קושי אמיתי.
אמנון כהן: המציעים יחליטו מה הם רוצים.
פרץ סגל: לכן אני אומר, אפשר להשאיר את השאלה הזאת לקריאה שנייה ושלישית, להשאיר את הנוסח כפי שהוא היום, שיטתי.
פרץ סגל: ולאחר מכן - - -
אמנון כהן: חברי הכנסת אזולאי ופאינה, אתם חתומים על הצעת החוק.
אמנון כהן: יש פה דברים שתוך כדי דיון עלו.
אמנון כהן: המטרה שלנו היא ל"טרטר" את האזרחים כמה שפחות ולהקל, אבל כמובן, לא מתפשרים על אמיתות הדברים.
אמנון כהן: עורך דין יעקבי, האיר את עינינו לגבי תושב או תייר וסטודנט – אני חושב שאנחנו צריכים להסתכל מעבר לקופסה, כי אם הוא יהודי אז מה זה משנה כרגע אם הוא תושב או סטודנט או תייר שעוד מעט יהיה תושב.
אמנון כהן: אני חושב שיש היגיון שנוסיף בסוף שהוא "אינו בן דת אחרת".
אמנון כהן: לגבי לוח הזמנים - - -
פניה קירשנבאום: זה מופיע.
פניה קירשנבאום: אנחנו רק מוחקים.
אמנון כהן: אבל מצד שני אומרים משרד המשפטים, בגלל שהתחייבנו לתיאום איתם, שאולי כרגע להשאיר בלי שינוי את הסיכום שהשגנו לקריאה ראשונה.
אמנון כהן: נשלח אותם לבחינה מחדש של ההערות שהועלו על-ידי מר יעקבי וגם לגבי לוח הזמנים לפקיד, כמה זמן ליתן אחרי שקיבל את כל המסמכים.
אמנון כהן: אז את שני הדברים האלה אפשר יהיה להכניס בהכנה לקריאה שנייה ושלישית.
אמנון כהן: זאת אומרת שאנחנו גם נעשה חקיקה עם משרדי הממשלה כמו שאמרנו.
אמנון כהן: זה עומד עלינו, לא מכניסים את השינוי כרגע, בקריאה ראשונה עובר הנוסח כמו שבא לוועדה.
תומר רוזנר: למעט השינוי שכולם מסכימים לו, להוריד את המילים: "ששוכנע פקיד הרישום".
תומר רוזנר: זאת אומרת שזה עניין אובייקטיבי.
דוד אזולאי: כן, אז יש הסכמה.
אמנון כהן: אז יש הסכמה, בסדר?
ניר ורגון: גם המילה "מוסמך" בהתחלה.
אמנון כהן: זה החוק הקיים.
אמנון כהן: מסכימים כולם?
אמנון כהן: אתה מתכוון להוריד את המילה "מוסמך"?
ניר ורגון: כן.
אמנון כהן: המציעים, בסדר?
דוד אזולאי: אני רק מציע, אדוני היושב-ראש, שבהמשך הדיונים לקראת קריאה שנייה ושלישית, נציג בתי הדין הרבניים עורך דין יעקבי, יהיה שותף לדיונים האלה.
אמנון כהן: במשרד המשפטים?
שמעון יעקבי: אני רוצה להזכיר שגם אני חלק ממשרד המשפטים.
דוד אזולאי: עם כל הכבוד למשרד המשפטים, אני מבקש שאתה תהיה שותף לדיון הזה, זה הכול.
אמנון כהן: לגבי המילה "מוסמך" – אתם מסכימים?
אמנון כהן: השינויים שהסכמנו עליהם יישארו.
אמנון כהן: לגבי התוספת וההורדה של דברים מסוימים "שהוא אינו בן דת אחרת" – משרדי הממשלה, בתיאום עם הנהלת בתי הדין הרבניים, תמצאו את הנוסח המתאים להכנה לקריאה שנייה ושלישית.
אמנון כהן: משרד הפנים יבחן את סוגיית לוח הזמנים לפקיד לאחר שקיבל את המסמכים, שזה לא יהיה לעולם ועד, שיידע שיש לו פרק זמן מסוים ואנחנו יודעים שיכינו לוח זמנים.
אמנון כהן: נא להקריא את הצעת החוק עם התיקונים.
פניה קירשנבאום: לפני ההקראה והצבעה, אני רוצה לבקש, אנחנו פה בדיון אבל שמעתי את המקרה של גב' ויצמן.
פניה קירשנבאום: אולי אפשר פה לבקש, מעל השולחן הזה של הכנסת, מפקיד הרישום שסוף-סוף יבדוק את התיק שלה והיא לא תצטרך לחכות לחקיקה שימשך עוד כמה חודשים אלא יתנו לה סוף-סוף תשובה כל המסמכים והאישור של בית הדין הרבני כבר שם אז שיתנו לה תשובה.
אמנון כהן: ועדת הפנים והגנת הסביבה מבקשת לבחון את הסוגיה של גברת ויצמן לפנים משורת הדין, כשעדיין אין לכם את החקיקה, אבל בהסתמך על החקיקה שתעבור, בעזרת השם, ולהקל מעליה את התלאות והריצות כבר חמש שנים – די והותר, די והותר.
אמנון כהן: גב' נשר, את תעבירי או שאת רוצה שאני אכתוב מכתב למנהל האוכלוסין.
רינה נשר: אני אעביר.
אמנון כהן: את תעבירי?
רינה נשר: כן, כן.
דוד אזולאי: אנחנו מקווים שעד הקריאה השנייה והשלישית - - -
סוזנה אברמוב: ומה עם המקרה שלנו?
אמנון כהן: אנחנו רוצים לכבד את כל אלה שבאו ונתנו מזמנם לוועדה.
אמנון כהן: כל מקרה שלהם שייבחן לטובה.
אמנון כהן: אם אפשר יהיה לעזור להם – אנחנו נשמח מאוד.
אמנון כהן: כן, מי גברתי?
ליזי מרטין: אני מ"נפש בנפש".
אמנון כהן: נפשו קשורה בנפשו.
אמנון כהן: מה זה בדיוק "נפש בנפש"?
ליזי מרטין: אנחנו מעלים - - -
אברהם מיכאלי: סוכנות מספר שתיים.
ליזי מרטין: הסוכנות מספר אחד.
ליזי מרטין: חס וחלילה.
ליזי מרטין: אנחנו עובדים בשיתוף עם הסוכנות, אנחנו פה עם הסוכנות.
אמנון כהן: יש לכם הערה לחוק?
ליזי מרטין: לא.
ליזי מרטין: רק רציתי לוודא שכל העניין הזה לא משפיע על גיור, על אנשים שהתגיירו בחו"ל ומגיעים לארץ אחר-כך.
ליזי מרטין: גיורים מאסכולות שונות של רפורמים, קונסרבטיבים.
ליזי מרטין: אני חושבת שזה ברור.
אמנון כהן: היא רוצה תשובה לפרוטוקול.
שמעון יעקבי: אין קשר.
שמעון יעקבי: לא קבענו פה סמכות ייחודית.
שמעון יעקבי: אנחנו לא מתערבים בדברים האלה.
שמעון יעקבי: בסך הכול הוספנו עוד מסלול – לוודא עוד מסלול, לא הוספנו אותו, כי לדעתי גם המצב המשפטי הקיים מאפשר את זה – אלא כדי לחסוך את הוויכוח עם משרד הפנים עשינו חקיקה מפורשת.
שמעון יעקבי: לא נוגעים בכל הדברים האחרים.
אמנון כהן: נא להקריא את החוק בבקשה, בהתחשב בתיקונים שביקשנו.
גלעד ארדן: "הצעת חוק מרשם האוכלוסין (תיקון – רישום על פי פסק דין), התשע"ב-2012 תיקון סעיף 3א 1.
גלעד ארדן: בחוק מרשם האוכלוסין, התשכ"ה-1965 , בסעיף 3א - (1) בסעיף קטן (א) במקום "בית משפט או בית דין מוסמך "יבוא" בית דין רבני, בתובענה של בעל דין שהוא תושב, בענייני נישואין וגירושין, לפי סעיף 1 לחוק שיפוט בתי דין רבניים (נישואין וגירושין), התשי"ג-1953, או של בית משפט, ובלבד שהוא אינו בן דת אחרת".
אמנון כהן: לא, את זה אמרנו שלא מכניסים, לא?
תומר רוזנר: הורדנו את "השתכנע פקיד הרישום".
גלעד ארדן: "(2) אחרי סעיף קטן (א) יבוא: "(א1) סבר פקיד הרישום הראשי כי לא היו בפני בית הדין הרבני או בפני בית המשפט ההודעה, הרישום או התעודה הציבורית האמורים בסעיף קטן (א), רשאי פקיד הרישום הראשי לפנות לבית המשפט או לבית הדין כאמור, על מנת שישקול מחדש את החלטתו, ורשאי הוא לעכב את הרישום, תיקונו או שינויו, עד למתן החלטה של בית הדין או בית המשפט.
אמנון כהן: אז אנחנו פה אומרים שזה התיקון כרגע, שהחוק עובר.
אמנון כהן: יש לנו עוד כמה דברים שצריכים לבוא לידי ביטוי עד להכנה לקריאה שנייה ושלשית ובקשנו גם שכל אלה שהופיעו פה בדיונים – לבוא לקראתם ולאפשר להם את כל מה שהם צריכים, לאשר את האישור שהם זקוקים לו.
אמנון כהן: אנחנו מעמידים להצבעה את הצעת חוק מרשם האוכלוסין (תיקון – רישום על פי פסק דין), התשע"ב-2012.
אמנון כהן: מה רצית חבר הכנסת מקלב?
אורי מקלב: אדוני היושב-ראש, אני חושב שחשוב להעביר את המסר שאין בכוונתו להרפות את ידיו של פקיד הרישום או את ידיה של פקידת הרישום - -
אמנון כהן: איפה שמעת שאנחנו רוצים להרפות?
אורי מקלב: - - בבדיקה שאין מישהו שהוא גם בן דת אחרת, במיוחד על אלה שלא עברו דרך בית דין רבני ובאים להירשם במרשם האוכלוסין.
אורי מקלב: אין כאן שום מסר שמרפים את ידכם בעניין.
אורי מקלב: שלא ישמע איזה מסר של רפורמה בעניין הזה, זה ברור.
אמנון כהן: לא נשמע.
אמנון כהן: מי בעד הצעת החוק שהוקראה עם כל התיקונים?
אמנון כהן: בעד – פה-אחד
אמנון כהן: הצעת החוק אושרה להכנה לקריאה ראשונה.
אמנון כהן: משרדי הממשלה, תתכוננו לקריאה שנייה ושלישית בעוד שבועיים.
אמנון כהן: אין עלות תקציבית.
אמנון כהן: אם יש – שהאוצר יביא את העלות.
אמנון כהן: בוקר טוב ושבוע טוב לכולם.
אמנון כהן: הנושא הראשון שלנו הוא מינוי נציג ציבור בהנהלת ה"קרן לשמירת הניקיון".
אמנון כהן: קיבלנו מכתבים, גם מהשר גלעד ארדן, לגבי מינוי נציג וגם מהשלטון המקומי – אם כי אנחנו לא מחויבים לשלטון המקומי - - -
גיל ליבנה: המלצה, המלצה.
אמנון כהן: אנחנו יכולים גם להמליץ על אנשים שאנחנו חושבים שהם ראויים, טובים.
אמנון כהן: אנחנו בוודאי נתקלים באנשים ראויים שיכולים לעשות את המלאכה על הצד הטוב ביותר.
אמנון כהן: אבל כאן, בגלל שמדובר במועמד ראוי ושמו הולך לפניו והוא מקדם את העיר החשובה במדינת ישראל לעילא ולעילא, אנחנו מקבלים את זה.
אמנון כהן: כבוד היועץ המשפטי, מה יש לך להגיד בנושא הזה, אדוני?
תומר רוזנר: רציתי לומר שלושה דברים: ראשית, להפנות את תשומת לב הוועדה שלפי הנחיית יושב-ראש הוועדה העברנו למועמד שהומלץ על-ידי מרכז השלטון המקומי שאלון לעניין ניגודי עניינים ובעיות אחרות שעלולות היו להתעורר לגבי המינוי.
תומר רוזנר: המועמד העביר לנו את תשובותיו לשאלון הזה ולפי התשובות מצאנו שאין מניעה למנות אותו.
תומר רוזנר: כך גם המשרד להגנת הסביבה – שהעברנו אליו עותק של השאלון – מצא שאין מניעה למנות את המועמד.
תומר רוזנר: דבר שני להבהרה: כפי שאדוני היושב-ראש אמר בתחילת דבריו, אין שום מחויבות של הוועדה – לא בהסכם ולא בדרך אחרת – למנות נציגים של מרכז השלטון המקומי או של רשויות מקומיות לקרן.
תומר רוזנר: בעבר מונה נציג אחד, על פי המלצת הוועדה, שהוא ראש רשות מקומית, כעת מבקשים להמליץ על מינוי של ראש רשות מקומית נוסף.
תומר רוזנר: אבל הוועדה בהחלט רשאית ורואה את עצמה מוסמכת למנות כל אדם אחר שנראה לה מתאים, גם אם אינו נציג של רשות מקומית.
תומר רוזנר: הנושא השלישי – הייתי מציע לוועדה לשקול להתנות את המינוי בשני תנאים: האחד, שמתייחס לכך שהמינוי יותנה בכך שכל עוד אותו מועמד מכהן כראש העיר שבה הוא מכהן - - -
אמנון כהן: לי נראה שהוא יהיה 20 שנה שם, לכן אין סכנה.
גיל ליבנה: אני לא כל-כך צעיר, למרות שאני נראה.
תומר רוזנר: הדבר השני: לקצוב את הכהונה בזמן.
תומר רוזנר: להמליץ לשר לקצוב את הכהונה בזמן, כך שאפשר יהיה להחליף או לשקול שוב את המועמדות לתקופה נוספת, כפי שהוועדה תמצא לנכון.
יפה שפירא: זה לא קצוב בזמן, בדרך כלל?
אמנון כהן: אתה רוצה להגיד משהו, אדוני.
גמי ברזילי: כנציג מרכז השלטון המקומי, אני רק יכול לברך - -
אמנון כהן: אותי?
גמי ברזילי: - - לברך את הוועדה ולברך על המועמד שאנחנו הצגנו.
ג'וש פדרסן: אני עורך-דין בלשכה המשפטית במשרד להגנת הסביבה ואני מלווה את הקרן לשמירת הניקיון.
אמנון כהן: אתה חושב שזו טעות למנות את מר גיל ליבנה?
ג'וש פדרסן: אני רוצה להגיד, בהמשך ישיר לדברי עורך-דין תומר רוזנר, אין לי מה להוסיף על ההערות שלו, הן מקובלות עלי.
ג'וש פדרסן: אבל לעניין של לקצוב בזמן: בוודאי שהוועדה יכולה להמליץ, אבל סמכות השר למנות.
ג'וש פדרסן: אין שם קציבה בזמן – זה לפי שיקול דעת השר.
ג'וש פדרסן: ההמלצה היא בהחלט עניינית אבל סמכות השר למנות היא לא בהכרח קצובה בזמן.
ג'וש פדרסן: אני מציין את זה - - -
אמנון כהן: אנחנו לא עובדים אצל השר.
ג'וש פדרסן: אין לי מה להוסיף.
אמנון כהן: במדינת ישראל יש הפרדת רשויות.
אמנון כהן: חבר הכנסת אורי מקלב, אתה רוצה להגיד משפט?
אורי מקלב: אם אתה תומך - - -
אמנון כהן: תומך נלהב.
אורי מקלב: אם אתה תומך נלהב בעניין, אז מי אנחנו?
אמנון כהן: אני גם חושב שהוא מועמד ראוי, כך שאנחנו יכולים רק להתברך בכישוריו ובניסיונו.
אמנון כהן: אז אנחנו ממנים או מאשרים?
תומר רוזנר: ממליצים למנות.
אמנון כהן: אנחנו ממליצים לשר להגנת הסביבה למנות את מכובדנו מר גיל ליבנה, ראש מועצת שוהם – אתה גם יושב ראש איכות הסביבה במרכז השלטון המקומי?
גיל ליבנה: ועדת איכות הסביבה במרכז השלטון המקומי.
אמנון כהן: ויושב-ראש ועדת איכות הסביבה במרכז השלטון המקומי, לכהן כדירקטור – ככה זה נקרא שם?
אורי מקלב: דח"צ.
תומר רוזנר: נציג ציבור.
אמנון כהן: לכהן כנציג ציבור ב"קרן לשמירת הניקיון".
אמנון כהן: ואני חושב - - -
אורי מקלב: לא נקרא דח"צ?
אורי מקלב: מה נקרא דח"צ?
תומר רוזנר: זה בחברה.
תומר רוזנר: פה זו.
תומר רוזנר: זו קרן של המשרד – לא חברה ולא עמותה.
אמנון כהן: השר יחליט מה שהוא רוצה, אבל אני חושב ואמרתי: זה איש ראוי שיעשה את עבודתו נאמנה וייבחר לעוד הרבה שנים.
אמנון כהן: אבל עד הבחירות הבאות לרשויות המקומיות אפשר להשאיר את זה כך?
אמנון כהן: להמליץ בפני השר – השר יוכל להגיד מה שהוא רוצה, זה עניין שלו – מתי הבחירות?
אמנון כהן: בשנת 2013, נכון?
גיל ליבנה: נובמבר 2013.
אמנון כהן: נובמבר 2013, עד אז, בעזרת השם, אנחנו נראה את כישוריו, את חותמו, בכל הנושא של הקרן.
אורי מקלב: הקרן עצמה מדווחת לוועדה על הפעולות שלה?
אמנון כהן: כן, כן, בוודאי.
אמנון כהן: אנחנו מאשרים את זה עד הבחירות העתידיות לרשויות המקומיות בחודש נובמבר 2013, זאת ההמלצה לשר.
אמנון כהן: השר יכול להגיד שהוא רוצה עוד 30 שנה מראש.
אמנון כהן: מי בעד האישור?
אמנון כהן: בעד – פה-אחד ההצעה למינוי מר גיל ליבנה כנציג ציבור בהנהלת ה"קרן לשמירת הניקיון" נתקבלה
אמנון כהן: פה-אחד, אדוני, פה-אחד של כל חברי הוועדה.
אמנון כהן: אנחנו מאחלים לך הצלחה, יקירי, ואנחנו בטוחים שיהיה לך מה לומר שם ותיתן את חותמך במקום הזה.
אמנון כהן: יהי רצון שתמשיך שם עוד שנים רבות, גם שם גם בכיסאך שאתה יושב עליו כראש המועצה המוכשר.
גיל ליבנה: זה בשידור, כן?
אמנון כהן: כן, הכול בשידור.
גיל ליבנה: יש לי כמה תושבים שבכל זאת צופים בערוץ הכנסת.
אמנון כהן: אני אומר שאנחנו כוועדה, רואים את פעילותך הענפה והיפה ואנחנו גם שכנים בכל מיני וריאציות.
אמנון כהן: אתה עושה עבודה מצוינת.
אמנון כהן: עיר כזאת, שאמנם הרבה תושבים שם באו מרמלה ומלוד ובנו את מודיעין - - -
גיל ליבנה: הטובים הגיעו.
אמנון כהן: כולם טובים, כולם טובים.
אורי מקלב: שוהם זו אבן חן, אחת מאבני החושן.
אמנון כהן: אין ספק שהשתבחת באוכלוסיה מצוינת.
גיל ליבנה: צריך להצדיק את השם.
אמנון כהן: יקירי, אתה תצא לדרך ותתחיל לעבוד עכשיו.
גיל ליבנה: אני רוצה להודות לכם על התמיכה והאמון.
גיל ליבנה: אני רוצה להודות גם לשר שתומך וגם מגבה ובכלל על שיתוף הפעולה בינו לבין השלטון המקומי.
גיל ליבנה: אני מלווה את "קרן הניקיון" כמשקיף בשלושת השנים האחרונות, מעת שהיא התעצמה כתוצאה מהיטל ההטמנה.
גיל ליבנה: אני רואה בשליחות הזאת שליחות מאוד חשובה ואחראית כדי לסייע למשרד להגנת הסביבה לנצל את המשאב, את המנוף המשמעותי הזה, להשגת היעדים הסביבתיים שהקרן אמונה עליהם.
אמנון כהן: תודה ובהצלחה.
אמנון כהן: (הישיבה נפסקה בשעה 09:48 ונתחדשה בשעה 09:50.
אמנון כהן: )
אמנון כהן: אני פותח שוב את הדיון של ועדת הפנים והגנת הסביבה.
אמנון כהן: הנושא השני: חילופי גברי בועדת המשנה לנושא בטחון הפנים.
אמנון כהן: ביקשה ממני חברת הכנסת פאינה קירשנבאום, שהיא חברת ועדת המשנה, שבכוונתה להתחלף עם חבר הכנסת חמד עמאר, מבחינת סיעה.
אמנון כהן: אנחנו כמובן מקבלים את זה בברכה.
אמנון כהן: אנחנו מודים לחברת הכנסת פאינה קירשנבאום על תרומתה הרבה בדיונים פוריים שהיו כאן בנושאים הללו וממשיכים ומאחלים הצלחה לחבר הכנסת חמד עמאר.
אמנון כהן: אנחנו גם בטוחים שעם חגורה דאן 5 הוא יידע להוביל את המערכת על הצד הטוב ביותר, להיות שותף לנו בנושא בניית אמון הציבור במערכת של המשטרה וביטחון הפנים.
אמנון כהן: ביחד, יהי רצון, שניתן - - -
אורי מקלב: התכוונת לביטחון פנים פה?
אמנון כהן: גם פה.
אמנון כהן: ניתן לאזרחי המדינה תחושה של ביטחון יום-יומי שאנחנו עובדים על כך, ובאמת המשטרה משתדלת לעשות את עבודתה – אבל עדיין יש חוסר אמון.
אמנון כהן: אנחנו פה, בוועדה המיוחדת הזאת – ועדת המשנה – נטפל בדברים באלה: גם בצד הביקורתי וגם הסיוע למשטרה לעמוד באתגריה.
תומר רוזנר: רק להוסיף שהוועדה נועדה לדון בעניינים חסויים לפי סעיף 5 לחוק הכנסת ולכן, כמקובל בכנסת, הייצוג בוועדה הוא על בסיס אישי ולא על בסיס סיעתי.
תומר רוזנר: כמובן שאין מניעה להחליף חבר כנסת זה בחבר כנסת אחר, אבל הוועדה צריכה לדעת שהייצוג הוא ייצוג אישי ולא סיעתי.
אורי מקלב: כמה חברים בוועדה?
תומר רוזנר: חמישה.
אמנון כהן: אם אין מניעה, אז אנחנו מכבדים בדרך-כלל מפתח כזה או אחר, כשזה נהנה וזה לא חסר.
אמנון כהן: אם יש גם אדם ראוי והוא גם מסיעה שונה – כדי שגם יהיה ייצוג – אז אנחנו מכבדים את זה.
אמנון כהן: אני חושב שחבר הכנסת חמד עמאר הוא ראוי ואנחנו מברכים אותו.
אמנון כהן: אנחנו מצפים שלדיון הבא יביא עוגה וכל מה שצריך מסביב, על המינוי, ודאי.
אמנון כהן: אישרנו?
אמנון כהן: בעד – פה-אחד הבקשה לחילופי גברי בוועדת המשנה לנושא בטחון הפנים נתקבלה.
אמנון כהן: פה-אחד.
אמנון כהן: כל הח"כים הצביעו, לכן אושר המינוי.
אמנון כהן: מתי הישיבה הבאה, המנהלת?
יפה שפירה: הישיבה הבאה בשעה 11:00.
אמנון כהן: בשעה 11:00 נושא חשוב, אדוני, כבוד חבר הכנסת מקלב.
אמנון כהן: מי יציג את הצעת החוק הממשלתית שלנו?
איילת פישמן: אני אפתח, ואחר כך גלי תוסיף ככל שיידרש.
איילת פישמן: החוק הזה הוא פרי עבודת מטה לא קצרה, משותפת שלנו ושל משרד המשפטים.
איילת פישמן: הרעיון בבסיסו הוא די פשוט: להגיע למצב שבו כל ההליכים המשפטיים הקשורים לתהליך הבחירות יידונו בפני בית משפט לעניינים מנהליים.
איילת פישמן: נכון לרגע זה, יש פיצול.
איילת פישמן: חלק מהדברים נידונים בבית משפט לעניינים מנהליים, וחלק נידונים בבית המשפט המחוזי הרגיל.
איילת פישמן: זה לא תקין.
איילת פישמן: אנחנו ספגנו על זה ביקורת מבתי משפט, וחשבנו שהגיע הזמן לעשות קצת סדר.
אמנון כהן: טוב שיש בית משפט.
אמנון כהן: מאיר את עינינו מדי פעם, מכניס אותנו לתלם כדי לעשות דברים ולתקן דברים.
איילת פישמן: זה הרציונאל.
אמנון כהן: גלי, האם יש לך מה להוסיף?
גלי בן-אור: אני חושבת שזה מפרט את הדברים החשובים.
אמנון כהן: אז בואו נתחיל לקרוא, ותתחילו להסביר לנו סעיף-סעיף, כדי שנדע מה העניינים.
דין ליבנה: הצעת חוק לתיקון דיני הבחירות לרשויות המקומיות (עתירה לבית משפט לעניינים מנהליים), התשע"ב-2011.
גלי בן-אור: 2012.
אמנון כהן: עכשיו שנה חדשה.
אמנון כהן: תשנו את זה.
דין ליבנה: בחוק הרשויות המקומיות (בחירות), התשכ"ה-1965 – בסעיף 1, אחרי ההגדרה "הוועדה המרכזית" יבוא: "בית משפט לעניינים מנהליים" – כמשמעותו בחוק בתי משפט לעניינים מנהליים.
דין ליבנה: "חוק בתי משפט לעניינים מנהליים" – חוק בתי משפט לעניינים מנהליים, התש"ס-2000.
אמנון כהן: תסביר לי מה זה.
איילת פישמן: בהמשך החוק אנחנו מפנים הרבה פעמים לבית המשפט לעניינים מנהליים, ולכן בסעיף ההגדרות אנחנו מכניסים הגדרה, שתקל עלינו בהמשך הדרך.
דין ליבנה: בסעיף 20 – במקום כותרת השוליים יבוא "עתירה בעניין פנקס הבוחרים".
דין ליבנה: סעיף קטן (ג)- בטל
אמנון כהן: מה בטל עכשיו?
איילת פישמן: סעיף 20 מדבר על ערעור או תקיפה של החלטת שר הפנים בנושא פנקס הבוחרים.
איילת פישמן: כרגע, כותרת השוליים היא "עתירה מנהלית" – כותרת שהיא סתמית וגנרית.
איילת פישמן: רצינו לחדד יותר.
איילת פישמן: סעיף קטן (ג) קובע כיום: "עתירה תוגש כעתירה מנהלית לפי הוראות".
איילת פישמן: זה כרגע מיותר, מכיוון שממילא הדברים מופנים לבית משפט לעניינים מנהליים.
אמנון כהן: איפה זה היה עד היום, כשלא היה בית משפט לעניינים מנהליים?
אמנון כהן: אם היתה איזושהי עבירה, איפה היא נדונה?
איילת פישמן: בבית המשפט המחוזי הרגיל.
אמנון כהן: אנחנו רוצים להוריד את הנטל מבית המשפט המחוזי, ולהעביר את זה לבית משפט לעניינים מנהליים.
גלי בן-אור: זה אותו בית משפט.
גלי בן-אור: זה בית משפט בתוך בית המשפט המחוזי, המתמחה בענייניים מנהליים ובדיני בחירות.
גלי בן-אור: אנחנו רוצים שכלל ענייני הבחירות יהיו באותה ערכאה.
גלעד ארדן: צריך רק להגיד, שלגבי סעיף 20 גם היום יש עתירה לבית משפט לעניינים מנהליים.
גלעד ארדן: השינוי פה הוא שינוי טכני, שינוי נוסח ולא שינוי מהותי.
דין ליבנה: בסעיף 42 במקום כותרת השוליים יבוא "עתירה בעניין רשימות ומועמדים".
דין ליבנה: סעיף קטן (א1) – בטל.
דין ליבנה: גם זה תיקון טכני, שנועד להבהיר.
איילת פישמן: כמו התיקון הקודם.
דין ליבנה: בסעיף 48(4) במקום "המחוזי" יבוא "כאמור בסעיף 42".
אמנון כהן: מה זה סעיף 48(4)?
איילת פישמן: סעיף 48 זו הודעת בחירות, שמפורסמת ביישוב שבוע לפני הבחירות.
איילת פישמן: בהודעה מתפרסמים שמות הרשימות, מועדי ההצבעה וכו'.
איילת פישמן: הסעיף כיום קובע כך: "רשימות המועמדים כינוייהן ואותיותיהן, כפי שאושרו על ידיו או על ידי בית המשפט המחוזי, וכן שמותיהן ומעניהן של באי כוח הרשימות".
איילת פישמן: במקום המחוזי, אנחנו מתקנים.
גלי בן-אור: פשוט מפנים לאותו בית משפט שאליו התייחסנו.
אמנון כהן: במקום בית משפט יהיה מנהלי.
אמנון כהן: אנחנו צריכים לדעת את זה, ולכן אני שואל שאלות.
איילת פישמן: אין בעיה.
איילת פישמן: לשם כך התכנסנו.
אמנון כהן: נקרא את סעיף 5.
דין ליבנה: בסעיף 96א – בסעיף קטן (א) במקום "בית המשפט המחוזי" יבוא "בית משפט לעניינים מנהליים".
דין ליבנה: אחרי סעיף קטן (ה) יבוא: "(ו) החלטת בית משפט לעניינים מנהליים לפי סעיף זה ניתנת לערעור לפני בית המשפט העליון.
דין ליבנה: ערעור לפי סעיף קטן זה יוגש בתוך 7 ימים מיום מתן ההחלטה שעליה מבקשים לערער כאמור ויידון לפני דן יחיד".
אמנון כהן: איך זה היה במחוזי, גם 7 ימים?
איילת פישמן: לא.
איילת פישמן: אני אסביר על מה הסעיף מדבר.
איילת פישמן: סעיף 96א מדבר על בקשה לעיון בפתקי הצבעה.
איילת פישמן: כעקרון, אחרי הבחירות כל אדם יכול לעיין בחומר הצבעה באופן חופשי למעט הפתקים.
אמנון כהן: לא אצל פוטין.
איילת פישמן: זה נכון.
איילת פישמן: ברוך השם, שאנחנו פה ולא אצל פוטין.
איילת פישמן: על מנת לעיין בפתקי הצבעה, כבר היום חייבים בצו בית משפט.
אמנון כהן: אפילו כאשר אחד המועמדים חושב שהיו שם כל מיני אי סדרים ורוצה לעיין במסמכים, בספירה או בדברים אחרים, הוא לא יכול.
איילת פישמן: הוא יכול לעיין בכל מסמך, פרט לפתקים עצמם.
איילת פישמן: הוא יכול לעיין בפרוטוקולים ובפנקסי הבוחרים באופן חופשי, ולקבל צילומים בלי שום בעיה.
איילת פישמן: הפתקים עצמם זה דבר סופר רגיש ואפשר בקלות ללכלך פתק, להעלים פתק, להכניס לכיס.
אמנון כהן: אבל הוא לא יעשה זאת לבד.
אמנון כהן: הוא יהיה בטח עם ועדת בחירות.
איילת פישמן: אבל הדין קובע, שעל מנת לגעת בפתקים צריך צו בית משפט.
איילת פישמן: אין כרגע פתרון בחוק.
אמנון כהן: זה היה אז.
גלי בן-אור: זה המצב לפי החוק הקיים, ואנחנו לא משנים אותו.
גלי בן-אור: בהיבט הזה זה עדיין יהיה לפי צו בית משפט, אבל זה יהיה לפי צו בית משפט לעניינים מנהליים ולא בית משפט מחוזי.
אמנון כהן: תוך כדי הקריאה, תגידי לי האם שינינו משהו.
אמנון כהן: חשוב לי לדעת איפה יש שינוי.
גלי בן-אור: השינוי הוא התוספת של סעיף קטן (ו).
גלי בן-אור: עד היום ההחלטה הזו היתה החלטה של בית משפט מחוזי, שהופך לבית משפט לעניינים מנהליים, כאשר התוספת היא שאנחנו קובעים בחוק במפורש שההחלטה ניתנת לערעור.
גלי בן-אור: לא היתה בהירות בעניין הזה, זה הגיע לבג"צ והיו שאלות, ולכן אנחנו עכשיו מבהירים את זה בחקיקה.
אמנון כהן: איזו החלטה, של בית משפט?
איילת פישמן: כן.
אמנון כהן: זאת אומרת, שאני כאזרח התמודדתי, ראיתי אי סדרים, בית משפט לא התיר, ואי אפשר היה לערער אז למחוזי.
איילת פישמן: זה לא היה ברור.
אמנון כהן: עכשיו אני אומר:
אמנון כהן: ברגע שלא אישרו לי, אני יכול לערער לערכאה עליונה יותר.
אמנון כהן: נשאיר את זה ככה.
אמנון כהן: שלא יחשבו שפה זה כמו אצל פוטין.
אמנון כהן: אנחנו לא רוצים להגיע לשם.
אמנון כהן: הכל צריך להיות שקוף.
אמנון כהן: תלמידים ותלמידות, האם יש לכם מה להגיד.
גלי בן-אור: השאלה היא, האם בבחירות למועצת תלמידים יש אצלם כאלה סדרים מפורטים.
אמנון כהן: הם בוחרים את הכי מוכשרים מביניהם.
תלמיד: הבחירות מאוד מסודרות.
גלי בן-אור: יש אפשרות לעיין בפתקים, כדי לראות אם מישהו זייף.
תלמיד: בפתקים לא, אבל יש אפשרות לעיין בכל הדברים האחרים.
אמנון כהן: אבל החבר'ה סוגרים עניינים ביניהם, לא?
אמנון כהן: דור העתיד של עם ישראל.
אמנון כהן: עוד נראה, אולי, חלקכם פה בבית הזה.
אמנון כהן: מי יודע?
דין ליבנה: אחרי סעיף 96א יבוא: 96ב.
דין ליבנה: מי שרואה את עצמו נפגע במישרין מהחלטה של מנהל הבחירות, שלא נקבעו בחוק זה הוראות אחריות בדבר עתירה נגדה, וכן כל חבר של ועדת הבחירות, רשאים לעתור לבית משפט לענייניים מנהליים נגד החלטה כאמור.
דין ליבנה: אין בהגשת עתירה לפי סעיף קטן זה כדי לעכב את ביצוע ההחלטה שנגדה הוגשה העתירה.
דין ליבנה: עתירה נגד החלטה כאמור בסעיף קטן (א) תוגש בתוך 7 ימים מיום מתן ההחלטה שנגדה הוגשה העתירה או מיום הבחירות, לפי המוקדם מביניהם.
דין ליבנה: מנהל הבחירות וכל צד הנוגע בדבר יהיו משיבים בעתירה.
דין ליבנה: בית המשפט לעניינים מנהליים ייתן את החלטתו בעתירה לפי סעיף זה בלא דיחוי, בהתחשב בנסיבות העניין, ולא יאוחר מ-7 ימים ממועד הגשת העתירה, והחלטתו תהיה סופית".
אמנון כהן: תנו הסברים.
איילת פישמן: זה, בעייני, סעיף הדגל של התיקון הזה.
איילת פישמן: אנחנו מוסיפים פה זכות עתירה מפורשת על כל מיני נושאים שכיום לא היו מוסדרים.
איילת פישמן: במהלך תהליך הבחירות מנהל הבחירות מקבל עשרות החלטות בהמון נושאים: מיקום קלפיות, הזדהות חברי מועצה ועוד כל מיני נושאים, שאין לגביהם זכות עתירה מוסדרת בחוק.
אמנון כהן: מנהל בחירות זה מי שמונה על ידי משרד הפנים באזור מסוים.
איילת פישמן: לכן, אנחנו הוספנו סעיף סל, שאומר שבכל נושא שהוא איננו פנקס הבוחרים, או רשימות המועמדים, או התוצאות, שכיום מוסדר בחוק, אפשר עדיין יהיה לתקוף את החלטתו של מנהל הבחירות.
איילת פישמן: נקבע פה לוח זמנים מאוד צפוף, היות ואנחנו נמצאים במרוץ נגד הזמן ובזמן בחירות.
איילת פישמן: הדוגמא שהכי קל לי לתת זה הנושא של פתקי הצבעה.
איילת פישמן: ברשויות מקומיות המועמדים עצמם מדפיסים את הפתקים.
איילת פישמן: זה לא כמו כאן בכנסת, שאורלי מדפיסה לכולם.
איילת פישמן: בעצם כל רשימת מועמדים צריכה לבוא למנהל הבחירות עם דוגמת פתק לאישור.
איילת פישמן: אחרי שהוא מאשר אפשר להתחיל להדפיס.
איילת פישמן: נניח שהבאתי דוגמא של פתק ומנהל הבחירות לא אישר לי זאת, ואני הולכת לבית משפט.
איילת פישמן: אני נמצאת שבוע לפני הבחירות, אין זמן ולכן נקבע לוח זמנים מאוד צפוף להליך החדש הזה.
אמנון כהן: מה עוד חוץ מפתקים?
איילת פישמן: למשל, לקבוע מקום קלפי בבית ספר א' ולא בבית ספר ב'.
איילת פישמן: נניח שאני בתור בוחרת חושבת שזה נורא רחוק מהבית שלי ושזה פוגע בי.
איילת פישמן: כיום אין לי הרבה מה לעשות עם זה.
איילת פישמן: לאור התיקון, אני אוכל ללכת לבית משפט ולתקוף את ההחלטה.
גלעד ארדן: יש לנו שתי הערות לסעיף קטן (ג).
גלעד ארדן: האחת היא הערת נוסח, והשנייה היא הערה מהותית.
גלעד ארדן: נתחיל בהערת נוסח.
גלעד ארדן: כתוב פה שבית המשפט ייתן את החלטתו בלא דיחוי.
גלעד ארדן: מבחינה ניסוחית, אנחנו מציעים לכתוב: "בהקדם האפשרי", כיוון שהנוסח "בלא דיחוי" לא מופיע בדברי חקיקה אחרים.
אמנון כהן: מה זה "בלא דיחוי", ומה זה "בהקדם האפשרי"?
אמנון כהן: כמה זמן זה?
אמנון כהן: מבחינתי, שניהם אומרים שאין זמן.
אמנון כהן: מה זה "ההקדם האפשרי"?
גלי בן-אור: כך או כך זה צריך להיות בהתאם ללוח הזמנים שבו הוא נמצא, ביחס למועד הבחירות, ביחס למועד הגשת העתירה.
גלי בן-אור: אם זה יום לפני, הוא צריך לתת את זה באותו יום.
אמנון כהן: האם אפשר לתחום את זה בזמן ולהגיד: תוך כך וכך שעות?
גלעד ארדן: זה תחום עד 7 ימים.
אמנון כהן: 7 ימים זה הרבה זמן.
גלעד ארדן: זה תלוי בנסיבות העניין.
גלעד ארדן: זה המקסימום שהוא יכול.
איילת פישמן: כדי לסבר את האוזן, אני אתן דוגמא לנסיבות העניין.
איילת פישמן: לפני מספר שנים היו בחירות ברחובות.
איילת פישמן: ראש העיר עזב את תפקידו, והיו בחירות לראש רשות.
איילת פישמן: היינו אז בשלב הזה של אישור הפתקים, ומנהלת הבחירות לא אישרה פתק הצבעה מסוים.
איילת פישמן: היינו יומיים לפני בחירות, הגענו בערב לבית של שופטת, שקיימה את הדיון אצלה בבית כי לא היה זמן.
איילת פישמן: זה "בהקדם האפשרי".
אמנון כהן: כלומר, לא צריך לתחום.
אמנון כהן: לגופו של עניין, לפי דחיפות, לפני נושא.
אמנון כהן: אפילו אם צריך באמצע בלילה, ב-02:00 בבוקר, אנחנו עושים את זה.
גלי בן-אור: יכול להיות ששעה לפני מועד הבחירות בית המשפט יידרש וייתן את החלטתו.
אמנון כהן: מה שעה לפני הזמן?
אמנון כהן: איך נביא את הפתקים?
גלי בן-אור: זאת באמת בעיה.
גלי בן-אור: אין מה לעשות, כיוון שלאנשים יש טענות אנחנו צריכים לשמוע אותם.
גלי בן-אור: החוק מייצר את המסלול שבו ניתן להעלות את הטענות, אבל זה לפי העניין.
גלי בן-אור: יש גם מצבים, בהם בית המשפט יוכל לומר לצדדים: "הייתם צריכים להביא את זה קודם.
גלי בן-אור: אם הבאתם את זה בפניי רק עכשיו, אני לא אוכל להידרש לכך".
גלי בן-אור: זו גם סוג של תשובה שהם יכולים לקבל, אם אפשר היה להביא את זה קודם.
גלי בן-אור: אם מאיזושהי קונסטלציה של בחירות ההחלטה ניתנת מאוד בסמוך לבחירות ובכל זאת רוצים להביא את זה לבית משפט, לא כדאי בחוק הזה לתחום את פרק הזמן בו הוא ייתן תשובה.
גלי בן-אור: מקובל עלינו התיקון של גלעד "בהקדם האפשרי".